MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR. 456
Consiliul Local al Municipiului Craiova, întrunit în şedinţa ordinară din 29.10.2009;
Având în vedere raportul nr.127405/2009 întocmit de Direcţia Patrimoniu prin care se propune punerea la dispoziţia proiectului ”Extinderea şi modernizarea infrastructurii de apă şi apă uzată în judeţui Dolj-Craiova”, a unui teren şi a unui imobil în vederea realizării unor obiective de investiţii şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009; 
  
În conformitate cu prevederile Legii nr.51/2006 a serviciilor comunitare de utilităţi publice, modificată şi completată prin Ordonanţa de Urgenţă a Guvernului nr. 13/2008, Legii nr.241/2006 a serviciului de alimentare cu apă şi de canalizare, modificată şi completată,  şi Legii nr.213/1998 privind proprietatea publică şi regimul juridic al acesteia;

          Potrivit Ghidului Solicitantului pentru Axa Prioritară 1 POS Mediu – „Extinderea şi modernizarea sistemelor de apă şi apă uzată”; 
În temeiul art.36, alin.2 lit. b coroborat cu alin.4 lit.f, art.45, alin.3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă punerea la dispoziţia proiectului ”Extinderea şi modernizarea infrastructurii de apă şi apă uzată în judeţul Dolj-Craiova” a unui teren, în vederea realizării obiectivului de investiţii  „Staţie pompare ape uzate şi conducta de refulare Cartier Romanescu”, precum şi a imobilului pentru realizarea obiectivului de investiţii  „Reabilitare staţie de tratare Işalniţa”, identificate potrivit anexei nr.1, respectiv anexei nr.2, parte integrantă din prezenta hotărâre. 
Art.2. Obiectivele de investiţii prevăzute la art.1 din prezenta hotărâre se vor realiza pe terenurile care aparţin domeniului public al municipiului Craiova, care sunt disponibile exclusiv pentru realizarea obiectivelor respective.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Compania de Apă Oltenia S.A. vor aduce la îndeplinire prevederile prezentei hotărâri.

